JohanHeinsen/ENO huggingface dataset:
Viborger Samler, 1841-10-14
Til Lordmayor i Staden London er for næste Aar valgt John Pirie, Est., Alderman og Gipser (alderman and plasterer). Morn. Chron. frygter for, at den dristige Stilling, den franske Journal National indtager ligeoverfor Ludvig Philip, letteligen tør bekomme den franske Presse ilde, og yde Regjeringen et Paaskud til en yderligere Jndskrænkning af den franske Pressefrihed; hvorhos den engelske Journal indrømmer, at det maa blive anderledes i Frankerig, saafremt den monarkiske Regjering skal bestaae sammesteds. Torviournalen the Standard beklager, at den franske Regjering indlader sig i disse uafladelige Kampe imod Pressen. En saa stor og god Mand, som Ludvig Philip, maa have Fiender af alle Farver, ligefra den seige Skumler indtil den fortvivlede Snigmorder. Men den retskafne Presse kan stedse hamle op med den sletsindede Presse, naar hiin kun har et frit og ærligt Spil. Men i en saadan Kamp maa Statsmagten ikke lægge sin Jndflydelse i Vægtskaalen imod nogen af de stridende Parter, thi det er en stor Vildfarelse at antage, at naar man forfølger en Deel af Pressen, ikke ogsaa den anden Deel skulde lide Skade derved. "Nei, – saaledes udbryder denne Journal til Slutning - "J svække et alene den Kraft, der yder Eder Bistand; J overantvorde den offentlige Jnteresse til Modstanderne."
Viborger Samler, 1841-10-14
Frankerig. Journ. d. Debats tilstaaer, at man kan antage, at den imellem Frankerig og Belgien indledede Underhandling ikke i det mindste for Øieblikket vil have det store Resultat, denne Journal havde ønsket. Man vidste vel, at en Toldforening maatte ved nærmere Prøvelse støde paa mange Vanskeligheder; men man haabede tillige, at en stærk og oprigtig Villie fra begge Sider tilsidst vilde beseire hine. Kommer Foreningen ikke istand, da er der dog tilbage, at træffe saadanne midlertidige Forholdsregler, at de franske Handelsforhold til Belgien kunne vorde bedre, og man bør troe, at Underhandlingerne i det mindste ville føre til et, om ei fuldkomment tilfredsstillende, saa dog temmelig virksomt Udfald. Jøvrigt forsikkrer man, at Grev Lehon har i de stedfundne Conferencer, hvori han som Befuldmægtiget for den belgiske Regjering, har taget den største Andeel, lagt for Dagen de sindigste og meest udjævnende Jdeer samt godtgjort en dyb Kundskab om Belgiens og Frankerigs Handelstilstand. Et i Staden Nismes publiceret Skrift, "Mon opinion sur le recensement Humann." forfattet af Forbindes Jssarts, er, efter Regjeringens Befaling, lagt under Beslag.
Viborger Samler, 1841-10-14
De sidste Efterretninger fra Algier melde Jntet af Vigtighed. Kun er et Angreb af flere Araberstammer imod Gigelly afslaaet med stort Tab for disse, og Fienden dreven tilbage til Bjergene.
Viborger Samler, 1841-10-14
Prindsen af Jonville er ombord paa Fregatten "Belle Poule" ankommen til Halifax, hvor han af Englænderne er modtagen med alle de Æresbeviisninger, der skyldes hans Rang. Gerant for Journalen National. Deelaroche, har nedlagt Cassationspaastand imod Assiserettens Fordømmelsesdom.
Viborger Samler, 1841-10-14
Man forsikkrer, at tre Jndivider, der ere arresterede efter de af Quenisset gjorte Denunciationer og Tilstaaelser, ere meget stærkt compromitterede i Morderens Attentat, Quenisset skal have udsagt, at hine 3 Personer havde opfordret ham til Attentatet, og han skal have erklæret, at de alle tre havde erholdt af et hemmeligt Selskab en Mission imod den kongelige Familie. Disse tre Jndivider sidde under streng Bevogtning i Conciergeriet. Efter Journalen le Temps skal Quenisset ogsaa have tilstaaet, at naar Complottet var kommet til Udførelse, skulde ei alene 8 Sammensvorne have styrtet sig over Prindserne, men en endnu talrigere Hob endog have banet sig Vei ind i Tuilerierne. Det synes at Ex-Conseilspræsident Thiers er udelukkende sysselsat med Keiserdømmets Historie. J sine Samtaler yttrer han sig med største Tilbageholdenhed om Tydskland og dette Lands meest indflydelsesrige Mænd. Han har hjembragt fra Udlandet en kostbar Skat af Notitser og Localskildringer af de meest berømte Valpladse, samt flere Documenter og Actstykker, der med største Beredvillighed ere ham meddeelte deels af Privatpersoner deels i fra de offentlige Archiver. Han har allerede lagt Haand paa sit store Værk, og man kan vente, at de 6 første Bind af Keiserdømmets Historie ville i de første Maaneder af næste Aar kunne overgives til Pressen.
Viborger Samler, 1841-10-14
Orienten. Med den franske Paketbaad fra Levanten "Mentor haves Efterretninger fra Constantinopel af 17de og fra Alexandrien af 16de Septbr. Det ægyptiske Dampskib "Nil er afseilet fra Alexandrien til Constantinopel med en betydelig Pengesum, der er et Afdrag paa Vicekongens Gield. 1100 Syrere ere indskibede paa to ægyptiske Fregatter, for at overføres til Syrien. Det engelsk ostindiske Compagnie staaer i Underhandlinger med Mehemed Ali, for om muligt at erholde fri Passage for indiske Varer igjennem Ægypten imod Erlæggelse af en Transittold af 1/2 pC.; det er imidlertid endnu ikke lykkets den engelske Commissair at erholde et tilfredsstillende Svar, ja man befrygter endog, at Underhandlingerne aldeles ville strande paa Mehemed Alis Mistillid til Englænderne.
Viborger Samler, 1841-10-14
Jndenlandske Efterretninger.
Viborger Samler, 1841-10-14
Kjøbenhavn. Af Flensb. Avis erfares, at Hs. Maist. Kongen har, som et Beviis paa sin Erkjendelse af en holsteensk Folke digter Franz Bockels vakkre Talent, tilsendt ham en Medaille, ledsaget af en egenhændig allernaadigst Skrivelse. Samme Blads kjøbenhavnske Correspondent vil vide, at Aarsagen til Slagsmaalet imellem de af Kongen ved Fødselsfesten i Sorgenfri indbudne Fiskere og Bønder, var en meget loyal Tvist, nemlig om Kongens Apostrophe til dem, var henvendt til Bønderne eller Fiskerne?"¬
Viborger Samler, 1841-10-14
Hr. Bournonville og den nylig fra Sverrig tilbagevendte Dandserinde Jfr. Fjeldsted ville i denne Uge optræde for første Gang i Saisonen, og Hr. Printz lau give sin Gjesterolle. (Da.)
Viborger Samler, 1841-10-14
Det nye armerede Jerndampskib, som Admiralitetet har anskaffet i England, er i Tirsdags ankommet her paa Rheden under Anførsel af Lieut. Donner. Skibet har i Nordsøen udholdt de sidste Dages haarde Uveir og derved viist sig som en udmærket Seiler, for hertil Uvante skal det have været en ganske egen Følelse, at see Skibets Sider ved Bølgernes voldsomme Anfald slaae store Buler, ligesom Jernblikket i en Kiedle. (Da.)J Anledning af en i Bladet Fædrelandet Nr. 178 og 180 optaget Artikel med Overskrift den constitutionelle Aand og dens Fordringer, anlagdes ifølge Cancelliets Ordre Sag saavel mod Artiklens Forfatter, Candidat Barfoed, som mod Bladets daværende ansvarhavende Redacteur, Procurator Balthasar Christensen.
Viborger Samler, 1841-10-14
J denne Sag afsagde Hof= og Stadsretten i Tirsdags Eftermiddag Dom, hvorved saavel Barfoed, som Christensen, hver for sig, ansaaes med 100 Rbd. Mulct til Kbhavns Fattigvæsens Hovedkasse samt 1 Aars Censur.
Viborger Samler, 1841-10-14
J Justitssagen, Høiesteretsadvocat, Justitsraad Høegh Guldberg, contra Tiltalte Procurator Ferdinand, Christian Rørbye (Advocat Buntzen) der tiltaltes for formeentligt uretligt Forhold ved Jndkjøbet, for Proprietair Hastrups Regning, af en Johan Frederik Mathiasen Yde til Niels Pedersen Krogh i sin Tid udstædt Obligation og dennes Overdragelse til bemeldte Hastrup, med hvad Videre dermed staaer i Forbindelse, er i Mandags i Høiesteret afsagt følgende Dom: Landsoverrettens Dom bør ved Magt at stande. J Salarium til Justitsr. Høegh Guldberg for Høiesteret betaler Tiltalte 50 Rbd. Sølv." – Ved den indankede Landoverrets Dom var Tiltalte dømt til at bøde 200 Rbd. Sølv til Frederikshavns Kjøbstads Fattigkasse m.v. (Bl. Td.)J den (tidligere i dette Blad omtalte) plougske Afhandling i Fædrelandet om det guldbergske Ministerium findes flere interessante Træk af en endnu langtfra fuldelig oplyst Periode af den danske Historie, hvorom Menigmand maaskee hidtil har været uvidende, f. Ex. at den berømte Historieskriver Peter Fr. Sum havde forfattet et Udkast til en Constitution, ifølge hvilken der skulde oprettes et permanent Parlement af 48 Personer, uden hvis og Kongens overeensstemmende Villie ingen Skat maatte paalægges o. s. v., og at Dronning Mathilde baade for Retten og paa sin Dødsseng høitideligen tilbagekaldte den hende tidligere aflokkede Tilstaaelse.
Viborger Samler, 1841-10-14
J Mandags er den mundtlige Deel af dette Aars examen artium begyndt. Kun 139 have indstillet sig til den, da 5 ere bleve rejicerede for deres Udarbeidelser, i Latinsk Stiil og endeel af de Anmeldte allerede udebleve til den skriftlige Prøve. (Bl. Td.)¬
Viborger Samler, 1841-10-14
Hr. Candidat Rask, der har været Med-Redacteur, og indtil disse Dage Udgiver af "Dansk Folkeavis", agter ved Nytaarstid at sætte en ny Journal i Gang, der under Titel af "Tilskueren maanedlig skal bringe den danske Almue de mærkeligste politiske Nyheder, og ved Siden heraf levere en Underholdning, der i Form og Characteer vil være ubeslægtet med det af ham tidligere udgivne Ugeskrift. (Da.)
Viborger Samler, 1841-10-14
Skibsbyggermester og Tømmerhandler Johannes Fiel af Nakskov (der tiltales for at have med en Pistol truet Hofjægermester, Baron v. Knuth til Rudbjerggaard til at underskrive nogle Qvitteringer, ifølge hvilke Fich skulde have betalt 160 Rbd., som han skyldte Baronen, samt afkjøbt ham og betalt 160 Egetræer, saa og for at være i Besiddelse af nogle kgl. Obligationer, som han havde fravendt sin gamle Tante) er ved Underretten dømt til Forbedringshuusarbeide i 4 Aar; hvilken Dom han har begjært appelleret. (Dagen)
Viborger Samler, 1841-10-14
Det Müllerske Skuespillerselskab havde paa sin Reise til Jylland villet give Forestillinger i Haderslev, men blev af den slesvig-holsteenske Regjering negtet Concession dertil. (Dvk.)J disse Dage ere de over det holsteenske Troppecontingent afholdte Revuer tilendebragte og have, navnlig hvad de practiske Øvelser angaaer, vundet de inspicerende Generalers Tilfredshed.
Viborger Samler, 1841-10-14
Altona. Den 30te Septbr. om Morgenen bleve de herværende Tugthuusfanger, 29 i Tallet (28 Mandfolk og et Fruentimmer) under stærk militair Bedækning paa et Dampskib transporterede til Straffeanstalterne i Glückstadt. Kun to Fanger, af hvilke den ene kan vente Løsladelse i October, den anden i December Maaned, ere blevne her tilbage. Efter Forlydende skal Tugthuset her ikke, som man først havde ifinde, ombygges til en Tvangs arbeidsanstalt, men en saadan skal opføres i "Grosse Bergstrasse" i Nærheden af den saakaldte Steinlagerplatz; det hidtilværende Tugthuus skal derimod nedbrydes og Pladsen sælges.
Viborger Samler, 1841-10-14
Haderslev. Natten til den 29de f. M. fandt den her i Undersøgelse værende bekjendte Tyv, Jens Hansen Lysing fra Jernbytte, Leilighed til at undslippe af Stadens Fængsel, og har siden ikke været at paagribe. Til denne Flugt forhialp ham en Kammerat, som til den Ende her havde indfundet sig og ladet sig indsætte i Fængselet, under det falske Foregivende, at han var en Desserteur fra Rendsborg, og ønskede at blive sendt tilbage igien, for desto lettere at opnaae Benaadning.
Viborger Samler, 1841-10-14
Natten til den 5te De er under en skrækkelig Regnstorm skeet et dristigt Jndbrud og Tyveri hos Gaardmand Jens Rasmussen i Maugstrup, 1 Miil her fra Byen; der savnes blandt andet 4950 Rd. i rede Penge, 20 Sølvspiseskeer og 14 Theeskeer. J Huset findes Spor af, at Gierningsmanden, der maa have været bekjendt med Huset, har havt Lys tændt, hvilket ogsaa om Natten er seet af Gjenboerne, uden at disse have anet Sammenhængen. Den ovenomtalte Jens Hansen Lysing har ifjor Sommer tjent i nogen Tid hos den Bestiaalne, men blev paa Grund af mistænkelig Opførsel bortjaget. (Dvk.)
Viborger Samler, 1841-10-14
Hovedgaarden Søevig ved Varde blev ved Auctionen den 1ste dennes, solgt uden Besætning, for 4,000 Rd. slesv. holst. Cour. til Hr. Handelsbetjent P. S. Møller, Eier af Christiansminde ved Apenrade. (Rb. A.)
Viborger Samler, 1841-10-14
Det ranske Skuespillerselskab er i Mandags ankommen til Horsens, og agter at give den første Forestilling paa Fredag.
Viborger Samler, 1841-10-14
Handels- og Skibs=Efterretninger. Kjøbenhavn, den 12te October. Om Høstens Udfald i Sverrig har man officielle Jndberetninger, ifølge hvilke Rughøsten har været usædvanlig god i de nordlige Egne og middelmaadig i de øvrige Egne. Høsten af Vaarsæden har været fortrinlig over hele Landet. - Her have ingen Omsætninger i Partier fundet Sted, og Priserne vedblive at være uforandrede. (Handt.)
Viborger Samler, 1841-10-14
Kjøbenhavns Børs=Cours, den 12te Octbr. Nationalbank=Actier 105 1/2 i r. S.
Viborger Samler, 1841-10-14
Kjøge, den 8de October Natten til den 5te inddrev paa Strand, ved Klintegaarden, den engelske Brig Guarden, Capt. Potter, fra London ballastet bestemt til Memel; og ved "Skillingskroen, Briggen "Bolivar, af Newcastle, Capt. J. Beatyman, fra Hull ballastet bestemt til St. Petersborg; samt, her ved Byen, den svenske Slup Elisabethe, Skpr. Jacobsen, ladet med Kalk. Sluppen er Vrag, men de to Brigger formenes ved Assistence og høit Vande at kunne bringes af igien. Samtlige Besætninger ere i Behold. (Handt.) Det er interessant at see hvilken Virksomhed der er ved Havnen i Svanike, for Øieblikket er der 4 Skibe paa Stabelen, en Brig, en Slup, en Jagt og en Jagtbaad.
Viborger Samler, 1841-10-14
Den til Hals indbragte Slup hører hjemme i Stokke Sogn, ved Tønsberg, hedder Martine, og førtes af Tellef Hansen. Den var bestemt til Mariager. (Ab. Av.)
Viborger Samler, 1841-10-14
Entledigelse. Under 6te d. M. er Overlærer ved Viborg Cathedralskole A. Erslew efter Ansøgning i Naade og med Pension entlediget fra bemeldte hans Embede.
Viborger Samler, 1841-10-14
Reisende med Dampskibet fra Kallundborg til Aarhuus, den 10de October: Skuespiller Bloch med Kone, Adjunct Kabell, Pastor Ursin med Kone, Jfr. Houmann, Bataillonschirurg Reumert, Proprietair Koch, Kjøbmand Guldberg med Datter, Maskin bygger Thorsen, Mad. Guldmann, Jfr. Bering, Fuldmægtig Mygind, Mad. M. Lange, Forvalter Jversen, Jomfru Landmand Gram, Kjøbm. Chr. Bang, Collecteur Pachness. Gross, Student Pleisner, Hr. Buurmeister, Cand. pharm. Claesen, Jfr. Schneider, Snedkermester Brottrup med Datter. Fra Samsøe til Kallundborg: Hs. Excellence Grev Danneskjold-Samsøe med Følge. Med Samme fra Aarhuus til Kallundborg, den 11te October: Frue Conferentsraadinde Bornemann, Lieutenant Schulz, Metalarbeider Leth, Gjestgiver Nielsen, Mad. Find med 2 Døttre, Landmand Reinholdt, Lieutenant v. Mathiesen, Boghandler Kabell, L. Estrup, G. Boye, Mad. Schucan, Døde, Kjøbenhavn: Magdalene S. Wittenburg, f. Stockdorff, 47 Aar, Henriette G. Kofod; Maren C. Bjørnsen, f. Simonsen. - Helsingøer, Regine L. C. Hev, f. Kirchbeiner, 33 Aar. - Storehedinge: Herm Adolph Permin, 67 Aar. - Aarhuus: Bogbinder C. M. Johansen, 55 Aar. - Aalborg: Guld- og Sølvarbeider Michel A. Waarum, 53 Aar. - Nørreutrup Mølle, Tømmermand Bredersens Enke, Maren Laursdatter, 20 Aar.
Viborger Samler, 1841-10-14
AVERTISSEMENTS. Endnu laae vor afdøde elskede Søn paa Liigbaaren, endnu søgte deeltagende Slægtninger og Venner at trøste os i vor dybe Sorg, da vor fromme, dyrebare, os saa inderlig hengivne Datter kastedes paa Sygeleiet. Torsdagen den 7de Octbr. jordede vi vor Søn, og Natten imellem Torsdag og Fredag bortrykkedes vor uforglemmelige Amalia Caroline Hermansine af en ondartet Skarlagensseber, som det ei lykkedes vor Læges Konst at betvinge. Vor Datters Dage bleve ikke mange, hun talte kun 12 Aar og 7 Maaneder, men aldrig vil udslettes af vore Hjerter Tabet af vore to elskede Børn.
Viborger Samler, 1841-10-14
Slægtninger og Venner, Modtager vore blødende Hjerters inderligste Tak for den Trøst, I have ydet og end yde os ulykkelige Forældre. Rindsholm pr. Viborg, den 10de October 1811. B. Hansen. Sophie Hansen, født Thura.
Viborger Samler, 1841-10-14
Tvende Pigebørn kunne modtages i mit Huus, til Underviisning og Opdragelse i Forening med min egen Datter, og et Par andre Smaaepiger. Underviisningen vil indbefatte Alt hvad Tiden udfordrer at et velopdraget Pigebarn maa lære, saavel af fremmede Sprog, Historie, Geographi, Skrivning og Regning, som af nu brugelige Broderier og Haandarbeider. Underviisning i Musik kan ogsaa faaes i Huset. Med en uafladelig og kjærlig Omhu vil jeg sørge for de Unge, der maatte blive mig betroede. Viborg, den 12te October 1811. Evensing Thorson.
Viborger Samler, 1841-10-14
Skuespil i Viborg. Fredagen den 15de October 1841, Kl. 6, opføres: (Femte og næstsidste Abonnementsforestilling), Pariser drengen, Lystspil i 2 Acter efter Thedor Dunckels Bearbeidelse af den franske Original ved C. F. Rau. Derefter: Recensenten og Dyret, original Vaudeville i 1 Act af Prof. J. L. Heiberg. Skuepladsen er i Hr. Klubvært A. B. Friis's Sal. De almindelige Spilledage ere Søndag, Mandag, Onsdag og Fredag. P. J. Titchen.
Viborger Samler, 1841-10-14
En Forpagter, der om sin Duelighed og Retskaffenhed kan forevise paalidelige Vidnesbyrd, kan her paa Hovedgaarden til 1ste Mai 1842 erholde et Meieri paa 100 a 120 Køer, Forpagtning. Det Fornødne afhandles betimelig med undertegnede Eier. Dueholm paa Morso, den 10de October 1842. Tøttrup.
Viborger Samler, 1841-10-14
Da jeg har modtaget Brev fra Hamborg, at Heste Leverancen maaskee bliver stoppet, saa kan jeg ei for det første gjøre større Jndkjøb, hvorfor jeg ikke kan møde enten i Skive eller Nyekjøbing til de i min sidste Annonce bestemte Tider. Thomas Harms, Hestehandler. Til Salg har jeg overdraget Hr. Kjøbmand S. Boye i Viborg nogle smukke sorte Kjøbenhavnske, samt graae pariser Silke=Hatte af Nutidens moderneste Facon. Randers, den 3die October 1341. N. L. Naupack. . Uldmarkedet i Randers. Overeensstemmende med det kongelige danske Cancellies Resolution af 6te Juni f. A. afholdes Efteraars-Uld markedet i Randers den 27de, 28de og 29de Octbr. d. A. Ved at bekjendtgjøre Saadant, bemærkes: at Jndleveringen til Magazinet, hvor Oplaget den 1ste Maaned er aldeles gratis, kan skee 14 Dage forinden, at Forskud kan erholdes paa Ulden, samt at det mindste Qvantum der kan indsendes til Forhandling ved Magazinet er 32 Pd. Bestyrelsen for Uldmagazineringen i Randers, den 28de September 1841.
Viborger Samler, 1841-10-14
257 Rbd. 4 Mk. 6 s. S. og T., Umyndiges Midler under Viborg Byes Overformynderie, kunne, enten strax eller i December Termin, erholdes tillaans mod anordningsmæssig Sikkerhed. Viborg Overformynderie, den 21de September 1811. P. Gjølbye. Joseph Vater.
Viborger Samler, 1841-10-14
200 Rbd. Sedler ønskes strax eller til 11te December Termin tillaans imod betryggende Sikkerhed i en Kjøbstadeiendom. Bogtrykkeriet anviser.
Viborger Samler, 1841-10-14
Damp Chocolade, udarbeidet til den fuldkomneste Fiinhed i den Deichmannske Handels Chocolade=Fabrik ved Kjøbenhavn, erholdes til Fabrikpriserne, 2 Mk. 4 s.a 8 Mk., pr. 8, hos: Hr. S. Buchwaldt i Viborg. 1 L. R. Dangaard, Skive. P. E. Dige P. F. Nyeboe i Ringkjøbing. A. Andrup i Lemvig. F. C. Bruun i Holstebroe. - F. Schade i Nykjøbing paa Mors.
Viborger Samler, 1841-10-14
Norrejyllands Stændertidende. for 1836, dito for 1838 og 1840 ere nu samlede at erholde til den nedsatte Priis 7 Rbd., for sidstnævnte Aar, kunne heft. Expl. faaes til Priis 3 Rbd. 3 Mk. hos H. Wissing.
Viborger Samler, 1841-10-14
Selskabs-Sange, (Jndhold: 16 almindelig bekiendte Arter), faaes heftet for 6 s. pr. Stk. (i Dousinviis 4 s.) paa Bogtrykkeriet.
Viborger Samler, 1841-10-14
2de duelige Grøftegravere kunne strax faae Arbeide, naar de henvende sig paa dette Blads Contoir.
Viborger Samler, 1841-10-14
Auctionsplacat. Jfølge Begjæring af Enkefrue Conferentsraadinde Jespersen i Viborg, bliver det hende tilhørende, i denne Byes Nedergade ved Søebommen beliggende Huus Nr. 106, med tilliggende Toft, stillet til Bortsalg ved en eneste offentlig Auction, der Torsdagen den 28de October d. A., om Formiddagen Kl. 10 afholdes paa Viborg Raadhuus. Conditionerne ere forinden til Eftersyn hos Hr. LandsoverretsProcurator Jespersen. Viborg Auctions-Contoir, den 6te October 1811. E. Selmer.
Viborger Samler, 1841-10-14
Viborg Kirkenheder for September Maaned.
Viborger Samler, 1841-10-14
Domkirkens Sogn. Døbte. Den 27de Septbr.: Magister Wesenbergs Datter, Albertine Mariette; Fadd. Mad. Danæus, Mad. Wesenberg fra Vinkel Præstegaard, Major v. Suckow, Rector Jngerslev og Pastor Danæus. - S.D.: Skomagermester Sr. Dages Søn, Niels; Fadd. Mad. Schaarup, Jfr. Schjødte, Skomagermesterne Fridrik Andersen, Fridrik Stridsland og Jacob Balling. – Den 28de Skomagermester Helsteds Datter, Ane Marie Elisabeth; Fadd. Skomagermester Niels Christensens Hustru, Pigen, Gjertrud Frandsen, Skrædermester Hammer, Avlsmand Chr. Hærup og Slagtermester Hertz Begravede. Den 1ste Septbr.: Districtschirurg Hoffs Søn Adolf Fridrik Anton Hoff, 1 Maaned. Den 15de Gaardm. Christen Rasmussens Datter, Grethe Christensen, 1 1/2 Aar. (Hermed følger Tillæg.) mann
Viborger Samler, 1841-10-14
Jndenlandske Efterretninger. Fra Kiel skrives: Vor Universitet staaer Fare for allerede igjen at miste en af sine dygtigste Lærere, da efter sikker Forlydende vedkommende Bestyrelse for Universitetet Rostock har besluttet paa særdeles gunstige Betingelser at kalde Professor Dr. Kjerulff istedetfor den til Greifswalde afgaaende Professor Dr. Beseler. Dog haabe vi, at dette for det juridiske Facultet her særdeles følelige Tab endnu kan afvendes.
Viborger Samler, 1841-10-14
Det hedder fra Cosel: Det er glædeligt at erfare, at Jndustrien ogsaa i Fædrelandet hæver sig, og at Bestræbelsen for, i hvilkensomhelst Kunst at præstere noget Udmærket, finder Kongens Anerkjendelse og Understøttelse. Derom kan følgende Factum vidne. Væver Nicolaus Friederich Goos i Bohnert, paa det adelige Gods Efchelsmark, havde med mange Bekostninger og stor Møie selv sammensat en Væverstol, hvorpaa han forarbeidede Damastes=Servietter. Han fik for kort Tid siden det Jndfald at tilsende Kongen og Dronningen nogle Prøver af sin Kunst. Derpaa har Hs. Mai Dronningen behaget at tilsende og ved Stedets Præst ladet overlevere til Væveren en ny Vævestol og Hs. Maj. Kongen en Jacquard=Maskine. Goos seer sig nu i Stand til, hurtigere og billigere, end det ellers var ham muligt, at forfærdige Damast-Væverier af 12 Qvarteers Brede, og er naturligviis meget tilfreds over disse Foræringer fra Deres Majestæter, som ville tilskynde ham til, stedse meere og meere at fuldkomne sig i sin Kunst.
Viborger Samler, 1841-10-14
Domme, afsagte i den Kgl. Landsoverret i Viborg. - Den 27de September 1841. Nr. 171. - Ldsoverretsprorkt. Qvistgaard som Actor contra Ldsovrprkt. Holm som Defenfor for Stolemagersvend Peder Eilertsen, og Kurvemagersvend Abraham Ernst Bayer, tiltalte Førstnævnte for under Anholdelsen af hans Person at have brugt Vold mod vedkommende Politiebetjente og Vægtere, og Sidstnævnte, for at have deeltaget i at befrie bemeldte Eilertsen fra hans Bevogtning: "Byetingsdommen er stadfæstet." - Ved Horsens Extraret den 17de Juli d. A. ere de Tiltalte, Stolemagersvend Peder Eilertsen og Kurvemagersvend Abraham Ernst Baver dømte til at hensættes i Fængsel paa Vand og Brød, den Første i 3 G. 5 Dage, og den Sidste i 2 Dage. Nr. 183. - Ldsoprykt. Jespersen som Actor cer. Ldsoprykt. Holm som Defenfor for Arrestantinden Ane Cathrine Jensdatter, tiltalt for Barnefødsel i Dølgsmaal: "Frifunden for Actors videre Tiltale i denne Sag." Ved Skads Herreds Extraret den 3die Aug. d. A. var Arrestantinden dømt til at hensættes til Forbedringshuusarbeide i Odense Tugt- og Forbedringshuus i 1 Aar.